นายกรัฐมนตรี ปฏิเสธให้ความเห็น รัฐบาลจะอยู่ถึงเป็นเจ้าภาพจัดประชุมสุดยอดผู้นำเอเปคเดือนพฤศจิกายนนี้หรือไม่
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงความคืบหน้าการจัดประชุมสุดยอดผู้นำเอเปคที่ไทยเป็นเจ้าภาพ ในช่วงเดือนพฤศจิกายนนี้ ว่า ได้มีการเริ่มประชุมในระดับรัฐมนตรีไปหลายเวทีแล้ว โดยการประชุมมีการดำเนินการเป็นขั้นเป็นตอน เริ่มจากคณะทำงาน การประชุมเจ้าหน้าที่อาวุโสเอเปค และการประชุมที่เกี่ยวข้องกว่า 180 การประชุม ซึ่งกระทรวงการต่างประเทศก็ได้นำร่องประชุมไปแล้ว ซึ่งต้องมีการเตรียมการและต้องมีสารัตถะที่จะต้องหารือในที่ประชุม เพื่อนำไปสู่การลงนาม หรือออกแถลงการณ์ร่วมส่วนกรณีที่นายกรัฐมนตรี จะดำรงตำแหน่งอยู่จนถึงการประชุมสุดยอดผู้นำเอเปคในเดือนพฤศจิกายนนี้หรือไม่ เพราะมีเงื่อนไขการดำรงตำแหน่งวาระครบ 8 ปี ในเดือนสิงหาคม 2565 ซึ่งนายกรัฐมนตรี ปฏิเสธให้ความเห็น พร้อมระบุว่า ก็แล้วแต่ใครจะทำก็ทำ